google/wiki40b huggingface dataset:
Πέτρος Φαρνέζε

Βιογραφία

Το 1338 στο Ορβιέτο μαζί με τον πατέρα του Νικόλαο έλαβε το μέρος των Μοναλντέσκι ντελλα Βιπέρα έναντι των Μοναλντέσκι ντελλα Τσερβάρα και δήλωσε εξεγερμένος. Το 1345 επέστρεψε στο Ορβιέτο και διορίστηκε ως διοικητής τού στρατού της κοινότητας, διοικώντας 5.000 άνδρες στην πολιορκία τού Καστιλιόν Φιορεντίνο. Το 1352 μπόρεσε να ανακτήσει το Ορβιέτο, που είχε παραδοθεί στην Περούτζια, αλλά απωθήθηκε από τον Πέπο Μοναλντέσκι ντελ Κάνε. 
Το 1354 εισήλθε στην υπηρεσία τού καρδιναλίου Τζιλ ντε Αλμπόρνοτς στο Μιλάνο για να πολεμήσει εναντίον τού Μπερναμπό Βισκόντι αρχηγού των Γιβελλίνων (οπαδών τού Γερμανού βασιλιά). Το επόμενο έτος έγινε γενικός στρατηγός τού Παπικού στρατού και έλαβε το ήμισυ τού φέουδου Ονάνο στο Μάρκε. Το 1359 πάντα για τον Αλμπόρνοτς διοίκησε τις στρατιωτικές επιχειρήσεις εναντίον τού Φορλί και τού Φορλιμπόπολι, που επιτέθηκαν. Το επόμενο έτος ο Τζοβάννι Βισκόντι ντα Ολέτζο κύριος της Μπολόνια δήλωσε πόλεμο εναντίον τού Μπερναμπό Βισκόντι, με αντάλλαγμα την κυριότητα επί της πόλεως· όμως αναγκάστηκε να ζητήσει τη βοήθεια τού Αλμπόρνοτς, ο οποίος έστειλε τον Πέτρο Φαρνέζε να την καταλάβει.
Το 1361 ανέκτησε το Λούγκο, το Μπανιακαβάλλο και το Σολαρόλο, αλλά έπρεπε να επιστρέψει στην άμυνα της Μπολόνια, που απειλείτο από τον Βισκόντι. Ο τελευταίος ηττήθηκε τον επόμενο μήνα. Το 1362 διορίστηκε ως διοικητής τού Φλωρεντινού στρατού στον πόλεμο εναντίον της Πίζα. Ο Πέτρος κέρδισε αποφασιστική νίκη για την οποία αμοίφθηκε με ένα μνημείο, που εκτέλεσε ο Ορκάνια, που υπάρχει ακόμη στον καθεδρικό της Φλωρεντίας. Το 1363 ασθένησε από επιδημία πανώλης και απεβίωσε στο Καστελφιορεντίνο.
Hakuna Matata (τραγούδι)

Το Hakuna Matata είναι τραγούδι του Έλτον Τζον, σε στίχους Τιμ Ράις, το οποίο συμπεριλήφθηκε στο soundtrack της ταινίας της Disney, Ο Βασιλιάς των Λιονταριών, το 1994. Ο τίτλος του τραγουδιού εμπνεύστηκε από τη φράση (μότο) που λέγανε ο Τιμόν και ο Πούμπα στην ταινία, Hakuna Matata (η οποία σημαίνει "έξω οι έγνοιες" στη γλώσσα Σουαχίλι). Το τραγούδι κυκλοφόρησε και σε single, το οποίο έφτασε στο νούμερο 5 των αμερικανικών Bubbling Under Hot 100 Singles, στο νούμερο 6 των βελγικών και στο νούμερο 7 των γαλλικών chart.
Στοά της Ηχούς

Περιγραφή και ιστορικά στοιχεία

Η Στοά της Ηχούς κτίστηκε γύρω στα 350 π.Χ. και με την κατασκευή της απομονώθηκε το Στάδιο από την Άλτι. Λέγεται ότι μια λέξη που θα λεγόταν στη Στοά θα άφηνε την ηχώ της επτά φορές. Η στοά αυτή είναι γνωστή και ως η Ποικίλη Στοά (που σημαίνει βαμένη, χρωματισμένη στοά), λόγω των έργων ζωγραφικής που κάποτε κοσμούσαν την αίθουσα. Ήταν ένα μακρόστενο κτήριο μήκους 98 μ. (βλ. κάτοψη) και αποτελείτο από μία εξωτερική δωρική κιονοστοιχία με 44 κίονες και μία εσωτερική που δεν έχει διευκρινιστεί αν ήταν ιωνική ή κορινθιακή. Σύμφωνα με μία άποψη η κατασκευή της δεν ολοκληρώθηκε για πολύ καιρό. Το στάδιο μετακινήθηκε προς τα ανατολικά και η στοά κτίστηκε για να διαχωριστεί από το ιερό. «Η πρόθεση είναι σαφής: να παρέχει ένα κιονωτό όριο στο ιερό κατά μήκος της ανατολικής πλευράς». 
 
Πριν από την κατασκευή της Στοάς της Ηχούς, η γραμμή τερματισμού του αρχαίου σταδίου της Ολυμπίας είχε την πλήρη θέα του ναού του Δία. Η δομή της επίσης παρείχε ένα σκηνικό για το προτελευταίο στάδιο της πομπής, ωστόσο, αυτό ήταν λιγότερο εμφανές από ότι από τη Νότια Στοά. Κατά τους ελληνιστικούς χρόνους αυτό το είδος της αρχιτεκτονικής διάταξης, η οποία βασίζεται σε μεγάλο βαθμό στη θέα προς και από τα σημαντικά κτίρια, κυρίως με στοές έγιναν πιο συχνές. «Ήταν ένα από τα πιο προεξέχοντα χαρακτηριστικά του χώρου κατά τη στιγμή της επίσκεψης του Παυσανία». Την ίδια περίπου περίοδο, τα μέσα του 3ου αι. π.Χ., μπροστά από τη Στοά της Ηχούς κατασκευάστηκε το μνημείο του Πτολεμαίου Β΄ (του φιλάδελφου) και της Αρσινόης, το οποίο αποτελείτο από μεγάλη λίθινη κρηπίδα, μήκους 20 μ. και πλάτους 4 μ. και στα δύο άκρα της υπήρχαν δύο ιωνικοί κίονες. Οι κίονες είχαν ύψος 8,89 μ. και πάνω στους ήταν τοποθετημένα τα επίχρυσα αγάλματά τους. Από το εντυπωσιακό αυτό μνημείο σήμερα σώζεται μόνον η λίθινη κρηπίδα και κάποια τμήματα των ιωνικών κιόνων.

Σύμφωνα με τον Παυσανία

[5-21.17] .....καὶ τὸ μὲν ἐν τῷ Ἠλείων ἀνάκειται γυμνασίῳ, τὸ δὲ τῆς Ἄλτεως πρὸ τῆς Ποικίλης στοᾶς καλουμένης, ὅτι ἦσαν ἐπὶ τῶν τοίχων γραφαὶ τὸ ἀρχαῖον. εἰσὶ δ' οἳ τὴν στοὰν ταύτην καὶ Ἠχοῦς ὀνομάζουσι: βοήσαντι δὲ ἀνδρὶ ἑπτάκις ὑπὸ τῆς ἠχοῦς ἡ φωνή, τὰ δὲ καὶ ἐπὶ πλέον ἔτι ἀποδίδοται. Παυσανίου Ἑλλάδος Περιήγησις 5. Ἠλιακῶν Α' 
 [5-21.17].... το ένα αφιερώθηκε στο γυμνάσιο των Ηλείων και το άλλο στην Άλτη, το οποίο στήθηκε μπροστά από τη λεγόμενη Ποικίλη στοά• την ονομάζουν έτσι, διότι στην αρχαιότητα είχε ζωγραφιές στους τοίχους. Μερικοί τη λένε της Ηχώς, επειδή αν κάποιος φωνάξει μέσα σ' αυτήν, ακούει την ηχώ της φωνής του εφτά φορές και συχνά ακόμη περισσότερες.
Σάλτσα καραμέλας

Η σάλτσα καραμέλας ή σως καραμέλας παρασκευάζεται με ανάμιξη καραμελωμένης ζάχαρης και κρέμας γάλακτος. Ανάλογα με την συνταγή για την οποία προορίζεται, μπορούν να προστεθούν και άλλα συστατικά, όπως βούτυρο, πουρέδες φρούτων, λικέρ ή βανίλια. Χρησιμοποιείται σε πολλά επιδόρπια και στο γαρνίρισμα παγωτών, στην κρέμα καραμελέ. Η σάλτσα καραμέλας μπάτερσκοτς παρασκευάζεται με καφετιά ζάχαρη, και μία δόση ουίσκι.
The Pinkprint

Το ρόζ αποτύπωμα (αγγλικά: The Pinkprint) είναι το τρίτο album από την ράπερ Nicki Minaj με καταγωγή από το Τρινιντάντ και Τομπάγκο, το οποίο κυκλοφόρησε στις 12 Δεκεμβρίου του 2014, από τις δισκογραφικές Young Money, Cash Money και Republic Records. Η MInaj παρήγαγε αποκλειστικά το album μαζί με τους  Birdman, Lil Wayne and Ronald Williams, και με την βοήθεια πολλών άλλων παραγωγών. Καθώς ήθελε να ξεφύγει από τα  dance-pop  στοιχεία του 2ου album της, Pink Friday: Roman Reloaded (το οποίο κυκλοφόρησε το 2012), η Minaj ήθελε να κάνε ένα καινούργιο δίσκο εμπνευσμένο από τα παραδοσιακά  hip hop ξεκινήματα της.
Το single της με τίτλο "Η νύχτα είναι ακόμα νέα" (The Night is Still Young) κυκλοφόρησε επισήμως στο Ηνωμένο Βασίλειο στις 12 Απριλίου του 2015 και αργότερα στις ΗΠΑ στις 28  Απριλίου, ως το 6ο single της από το album
Αττικό ημερολόγιο

Έτη

Η αρχή του έτους ήταν μεταξύ της αλλαγής των εποχών χειμώνα-άνοιξης, εκτός από το Αττικό Ημερολόγιο, στο οποίο το έτος άρχιζε μετά το Θερινό Ηλιοστάσιο.
Ο πρώτος μήνας του πολιτικού έτους κατά το Γρηγοριανό Hμερολόγιο ο Ιανουάριος, είναι ο πέμπτος μήνας του χριστιανικού έτους, του καλούμενου ενιαυτού και ο ενδέκατος του ρωμαϊκού ημερολογίου. Ο Ιανουάριος αντιστοιχεί κατά το πρώτο ήμισυ με τον Ποσειδεώνα και κατά το έτερο με τον Γαμηλιώνα του αρχαίου ελληνικού αττικού ημερολογίου.

Ιστορικά στοιχεία

Το αττικό ημερολόγιο αρχίζει το  -776 π.Χ. με τους πρώτους Ολυμπιακούς Αγώνες της Αρχαιότητας πήρε την τελική του μορφή το 430 π.Χ. από τον Μέτωνα, γεωμέτρη, αρχιτέκτονα και αστρονόμο, ο οποίος όρισε τους πλήρεις και κοίλους μήνες, καθώς και τα έτη στα οποία θα προστίθετο ο μήνας Ποσειδεών. 
Αργότερα, το ημερολόγιο του Μέτωνα διορθώθηκε από τον Κάλιππο και τον Ίππαρχο.
Οίκος των Ομπρένοβιτς

Ο Οίκος των Ομπρένοβιτς, σερβικά Обрeновић (πληθ. Ομπρενόβιτσι) είναι ένας βασιλικός Οίκος της Σερβίας, που κυβέρνησε το διάστημα 1815-1842 και 1858-1903. Ο αρχηγέτης τους Μίλος συμμετείχε στη Σερβική Εξέγερση (1815-17) εναντίων των Οθωμανών, που οδήγησε στη δημιουργία του πριγκιπάτου της Σερβίας το 1817. Κατά τη διακυβέρνησή τους η Σερβία από πριγκιπάτο αναβαθμίστηκε σε βασίλειο· ωστόσο η αυταρχικότητά τους μείωσε τη δημοτικότητά τους.
Τον Μάιο του 1903 στρατιωτικοί έκαναν πραξικόπημα: εισέβαλαν στο ανάκτορο και διαμέλισαν τον Αλέξανδρο της Σερβίας και τη σύζυγό του. Η Εθνοσυνέλευση κάλεσε τον Πέτρο Α΄ από τον Οίκο των Καραγεώργεβιτς. Ο Αλέξανδρος της Σερβίας δεν είχε απογόνους, όμως με το διαμελισμό της Γιουγκοσλαβίας μετά το 1990, απόγονοι του Γιάκοβ, αδελφού του Μίλος, διεκδικούν δικαίωμα στο θρόνο της χώρας.
Οι δύο Οίκοι της Σερβίας/Γιουγκοσλαβίας είναι ιθαγενείς της χώρας, ενώ στη Βουλγαρία και τη Ρουμανία βασίλευσαν, μετά την ανεξαρτησία τους από τους Οθωμανούς, μέλη Γερμανικών Οίκων. Το 1842 οι Συνταγματικοί εκθρόνισαν τον Μιχάηλο πρίγκιπα της Σερβίας, που όταν έφευγε ήταν πεπεισμένος ότι θα επιστρέψει και είπε: "ο χρόνος και το δίκαιό μου δεν θα πεθάνουν" και πράγματι έπειτα από 18 έτη επέστρεψε. Η φράση του αποτελεί το ρητό στο κάτω μέρος του οικοσήμου των Ομπρένοβιτς.

Αρίθμηση

Άλλος τρόπος αρίθμησης είναι να αριθμούνται οι τέσσερις πρίγκιπες της Σερβίας ως εξής: Ο Μίλος ως Μίλος Ομπρένοβιτς Α΄, ο Μίλαν Β΄ ως Μίλαν Ομπρένοβιτς Β΄, ο Μιχάηλο ως Μιχάηλο Ομπρένοβιτς Γ΄ και ο Μίλαν Γ΄ ως Μίλαν Ομπρένοβιτς Δ΄.
Ο Αλέξανδρος Α΄ Ομπρένοβιτς της Σερβίας είναι διαφορετικός από τον Αλέξανδρο Α΄ Καραγεώργιεβιτς της Γιουγκοσλαβίας.
Φέρντιναντ Μπολ

Βιογραφία

Ο Μπολ γεννήθηκε στο Ντόρντρεχτ, γιος του χειρουργού Μπαλτάσαρ Μπολ. Αρχικά μαθήτευσε στον Γιάκομπ Κόυπ στη γενέτειρά του και/ή με τον Άμπραχαμ Μπλούμερτ στην Ουτρέχτη. Μετά το 1630 μαθήτευσε στον Ρέμπραντ, διαμένοντας στο σπίτι του, στην Sint Antoniesbreestraat, η οποία τότε ήταν οδός "της μόδας" καθώς σε αυτήν διέμεναν ζωγράφοι, κοσμηματοπώλες, αρχιτέκτονες και πολλοί Φλαμανδοί και Εβραίοι μετανάστες. Το 1641 ο Μπολ ξεκίνησε το δικό του εργαστήριο.
Το 1652 εισήλθε στην αριστοκρατία του Άμστερνταμ και το 1653 νυμφεύτηκε την Ελίζαμπετ Ντελ (Elisabeth Dell), της οποίας ο πατέρας κατείχε θέσεις στο Ναυαρχείο του Άμστερνταμ και στη Συντεχνία των εμπόρων κρασιού. Και οι δύο οργανισμοί αργότερα έδωσαν παραγγελίες στον καλλιτέχνη. Μέσα σε λίγα χρόνια έγινε ο επικεφαλής της Συντεχνίας και έλαβε παραγγελία για δύο έργα που θα τοποθετούνταν στις καμινάδες των αιθουσών στο νέο Δημαρχείο (σχεδιασμένο από τον Γιάκομπ φαν Κάμπεν και τέσσερις ακόμη για το Ναυαρχείο του Άμστερνταμ.
Την εποχή εκείνη ο Μπολ ήταν δημοφιλής και επιτυχημένος καλλιτέχνης. Η παλέτα του είχε γίνει πιο φωτεινή, οι μορφές του διέθεταν μεγαλύτερη κομψότητα και κατά τα μέσα της δεκαετίας λάμβανε περισσότερες επίσημες παραγγελίες από οποιονδήποτε άλλον καλλιτέχνη στο Άμστερνταμ. Μαθητής του διετέλεσε ο γερμανικής καταγωγής ζωγράφος Γκόντφρεϊ Νέλλερ (Godfrey Kneller), που σταδιοδρόμησε στην Αγγλία. Ο Μπολ δημιούργησε τέσσερις πίνακες για τις δύο κατοικίες των αδελφών Τριπ, που επίσης κατάγονταν από το Ντόρντρεχτ. Η πρώτη του σύζυγος απεβίωσε το 1660 και αυτός νυμφεύτηκε εκ νέου το 1669 την Άννα φαν Έρκελ (Anna van Erckel), χήρα του ταμία του Ναυαρχείου και εμφανώς σταμάτησε να ζωγραφίζει από αυτό το σημείο κι ύστερα.
Το 1672 το ζευγάρι μετακόμισε στην Keizersgracht, στον αριθμό 672, που τότε ανήκε στο νεοσχεδιασμένο τμήμα της πόλης. Σήμερα στεγάζεται εκεί το Μουσείο φαν Λόον. Ο Μπολ ανέλαβε τη διεύθυνση ενός ιδρύματος λεπρών. Απεβίωσε λίγες εβδομάδες μετά τη σύζυγό του, στο κανάλι Herengracht (Χέρενχραχτ), όπου ζούσε ο γιος του, ο οποίος ήταν δικηγόρος.
Πιθανόν το πιο γνωστό έργο του είναι το πορτρέτο της Ελίζαμπετ Μπας, συζύγου του αξιωματικού του Ναυτικού Γιοάχιμ Σβάρτενχοντ (Joachim Swartenhondt) και πανδοχέα κοντά στην πλατεία Νταμ. Αυτός και πολλοί από τους πίνακές του, κατά τον 19ο αιώνα, αποδίδονταν εσφαλμένα στον Ρέμπραντ.
Mad Video Music Awards

Τα MAD Video Music Awards (VMA) είναι ετήσια ελληνικά βραβεία μουσικής και μουσικών βίντεο κλιπ που διοργανώνονται από το 2004 από τον τηλεοπτικό σταθμό MAD TV. Το δικαίωμα ψήφου ανήκει αποκλειστικά στο κοινό και όχι σε ειδική επιτροπή. Τα βραβεία παρουσιάζει ο Θέμης Γεωργαντάς.
Τα μουσικά βραβεία τιμούν τα μεγαλύτερα επιτεύγματα στη μουσική που έλαβαν χώρα κατά την προηγούμενη χρονιά. Οι νικητές λαμβάνουν ένα αυθεντικό βραβείο σχεδιασμένο από το δημιουργικό τμήμα του σταθμού MAD. Τα βραβεία αφορούν μόνο το σύγχρονο ελληνικό ρεπερτόριο και εμφανίζονται ως αιτήσεις ή εφαρμογές ανάλογα με τις ειδικές συνθήκες και προϋποθέσεις.
Από τις 26 Ιουνίου του 2004, το MAD TV διοργανώνει με επιτυχία τα μουσικά βραβεία MAD και κάθε χρόνο περισσότεροι από 100.000 άνθρωποι έχουν την ευκαιρία να ψηφίσουν για το αγαπημένο τους video clip μεταξύ των κατηγοριών των βραβείων και των νικητών.
Στην απονομή των βραβείων, που γίνεται κάθε Ιούνιο, εμφανίζονται Έλληνες και ξένοι καλλιτέχνες και συγκροτήματα, μεταξύ των οποίων οι Kwan, Reamonn, N-Dubz, Hurts, Inna, Schiller, Sunrise Avenue, Until June, Νταν Μπαλάν, Grégoire και άλλοι.
Μπετζά (Κυβερνείο)

Το Κυβερνείο (νομός) Μπετζά είναι ένας από τους 24 νομούς της Τυνησίας. Βρίσκεται στο βόρειο παραλιακό τμήμα της χώρας. Πρωτεύουσα είναι η ομώνυμη πόλη Μπετζά. Έχει συνολική έκταση 3.558 τ.χλμ., (14ο σε έκταση), και πληθυσμό 303.200 (2007). Δημιουργήθηκε το 1956.
Ασυνέχεια Μοχορόβιτσιτς

Η λεγόμενη ασυνέχεια Μοχορόβιτσις, ή απλούστερα Μόχο, αποτελεί το οριακό στρώμα μεταξύ γεωφλοιού και γεωμανδύα. Το όνομα δόθηκε προς τιμή του Κροάτη σεισμολόγου ερευνητή Άντριγια Μοχορόβιτσιτς όταν το 1909 σε σεισμολογική έρευνα διαπίστωσε ότι κάτω από το γεωφλοιό υφίσταται ιδιαίτερο στρώμα όπου τα πρωτεύοντα σεισμικά κύματα αυξάνουν απότομα την ταχύτητά τους. Η ανακάλυψη αυτή υπήρξε ιδιαίτερα σημαντική στον προσδιορισμό του βάθους του γεωφλοιού αλλά και στη διάκριση αυτού σε ηπειρωτικό και ωκεάνιο.

Θέση - έκταση

Η ασυνέχεια αυτή ως υπόστρωμα εντοπίζεται σε όλη τη γεώσφαιρα σε μεταβλητό βάθος από 5 έως 15 χιλιόμετρα (3-6 mi) κάτω από το βυθό των ωκεανών , και 20 έως 50 χιλιόμετρα, (οριακά μέχρι και 70 χλμ), με μέσο όρο 35 χιλιόμετρα (22 mi), κάτω από σταθερές ηπειρωτικές περιοχές, το δε πάχος της υπό τις ωκεάνιες λεκάνες προσδιορίζεται σε μικρότερο από ένα χιλιόμετρο, ενώ σε κάποιες περιοχές περιορίζεται στα 0,3 χιλιόμετρα, ενώ αντίθετα κάτω από ηπείρους το πάχος της μεγαλώνει εκπληκτικά.

Ανακάλυψη

Κατά τη σεισμογραφική έρευνα που επιχειρούσε ο Α. Μοχορόβιτσις αιφνίδια τα πρωτεύοντα κύματα φέρονταν σε κάποιο βάθος να αυξάνουν την ταχύτητά μετάδοσής τους από 6,5 έως 7 χιλιόμετρα το δευτερόλεπτο στα 8 έως 8.9 χλμ/δευτερόλεπτο. Η διαφορετικότητα αυτή προσδιόρισε ταυτόχρονα και την αλλαγή της κατακόρυφης συνέχειας του γεωφλοιού.
Πρωτάθλημα Ε.Π.Σ. Αθηνών 1951-52

Το πρωτάθλημα της ΕΠΣ Αθηνών την περίοδο 1951-52 διεξήχθη σε τέσσερις κατηγορίες. Πρωταθλητής αναδείχθηκε ο Παναθηναϊκός αλλά δεν είχε την ευκαιρία να εκπροσωπήσει την ΕΠΣΑ στο πανελλήνιο πρωτάθλημα, διότι αυτό ματαιώθηκε λόγω υποχρεώσεων της εθνικής ομάδας.

Λεπτομέρειες

Ο Παναθηναϊκός αναδείχθηκε Πρωταθλητής Αθηνών στα χαρτιά, αφού ισοβάθμησε με την ΑΕΚ αλλά η τελευταία δεν κατέβηκε στον αγώνα μπαράζ, διαμαρτυρόμενη για την αλλαγή ενός αποτελέσματος. Συγκεκριμένα, πριν διεξαχθεί η τελευταία αγωνιστική η ΑΕΚ προηγείτο στη βαθμολογία κατά ένα βαθμό, ενώ είχε και έναν αγώνα λιγότερο με τον Πανιώνιο, ο οποίος έπρεπε να παίξει στον επαναληπτικό τελικό του Κυπέλλου Ελλάδος με τον Ολυμπιακό. Κατά την τελευταία αγωνιστική η ΑΕΚ ήρθε ισόπαλη 3-3 με τον Απόλλωνα και ο Παναθηναϊκός 2-2 με το Φωστήρα. Όμως, επειδή ο Φωστήρας ισοφάρισε στο 92ο λεπτό, οι πράσινοι έκαναν ένσταση θεωρώντας πως το δεύτερο γκολ του Φωστήρα ήταν εκπρόθεσμο και δεν έπρεπε να μετρήσει. Η ΕΠΣΑ τον δικαίωσε κατακυρώνοντας τον αγώνα με 2-1 υπέρ του ΠΑΟ, οπότε ισοβάθμησε με την ΑΕΚ. Ακολούθησε ο εξ αναβολής αγώνας με τον Πανιώνιο, στον οποίο η ΑΕΚ ηττήθηκε με 2-1 και παρέμεινε ισόβαθμη με τον ΠΑΟ. Δεδομένου ότι είχε καταργηθεί το κριτήριο του συντελεστή τερμάτων, ορίστηκε αγώνας κατάταξης. Όμως, η ΑΕΚ δεν κατέβηκε στον αγώνα αυτό θεωρώντας πως η απόφαση της ΕΠΣΑ να αλλάξει το αποτέλεσμα του αγώνα ΠΑΟ-Φωστήρα ήταν αντίθετη με τους κανονισμούς, και το πρωτάθλημα απονεμήθηκε στον Παναθηναϊκό.
Δ΄ κατηγορία ποδοσφαίρου ανδρών Κύπρου 1996-97

Σύστημα διεξαγωγής

Στο πρωτάθλημα της Δ΄ κατηγορίας 1996-97 συμμετείχαν 14 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι τρεις πρώτες ομάδες προβιβάστηκαν στο πρωτάθλημα Γ΄ κατηγορίας 1997-98. Οι τρεις τελευταίες ομάδες υποβιβάστηκαν στα αγροτικά πρωταθλήματα.

Σύστημα βαθμολόγησης

Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.
Γιάνγια-Ιωάννινα (εφημερίδα)

Η Γιάνγια-Ιωάννινα ήταν η επίσημη εφημερίδα του βιλαετίου Ιωαννίνων η οποία εκδιδόταν από το 1869 έως το 1912.

Ίδρυση

Η Γιάνγια-Ιωάννινα πρωτοεκδόθηκε στις 14 Μαΐου 1869 ως η επίσημη εφημερίδα του βιλαετίου Ιωαννίνων. Ήταν δίγλωσση και κυκλοφορούσε στα ελληνικά και τουρκικά. Στα ελληνικά διότι η πλειονότητα του πληθυσμού του βιλαετίου ήταν Έλληνες.Η εφημερίδα κυκλοφορούσε κάθε Δευτέρα και το πιεστήριό της χρησιμοποιείτο μέχρι τις αρχές της δεκαετίας του 1980 από την εφημερίδα Πατρίδα.

Αποστολή της εφημερίδας

Αποστολή της εφημερίδας ήταν να εκφράζει την επίσημη κυβερνητική θέση και να προβάλει το έργο της γενικής διοίκησης και να υμνεί τους κρατούντες. Έπρεπε οι υπόδουλοι Έλληνες να πεισθούν για την ομαλότητα της κατάστασης. Είναι χαρακτηριστικό ό,τι κάτω από τον τίτλο της εφημερίδας υπήρχε η φράση που στερεότυπα επαναλαμβανόταν, Υπό την αιγίδα της Α.Α. Μ. του λαοφιλούς ημων Άνακτος Αμπντούλ Χαμίτ Χαν πλήρης τάξις και ασφάλεια επικρατεί καθ' άπαν το βιλαέτιον. Όμως η προσεκτική μελέτη της αρθρογραφίας και ειδησεογραφίας του εντύπου που κατέγραφε ληστείες,εγκλήματα, καταδιώξεις ληστρικών συμμοριών ανέτρεπε την παραπάνω ειδυλλιακή εικόνα.
Ορέστης Τζιόβας

Βιογραφικό

Γεννήθηκε και μεγάλωσε στη Θεσσαλονίκη. Το 2004 σε ηλικία 21 ετών εγκαταστάθηκε στην Αθήνα για να σπουδάσει στη Δραματική Σχολή του Εθνικού Θεάτρου από όπου και αποφοίτησε 4 χρόνια μετά.

Τηλεόραση

Έκανε το τηλεοπτικό του ντεμπούτο τη σεζόν 2007-2008 στην κωμική σειρά του Λευτέρη Καπώνη, "Μου το κρατάς μανιάτικο" έχοντας τον πρωταγωνιστικό ρόλο. Ακολούθησε μία συμμετοχή στη σειρά "Σε είδα" ενώ τη σεζόν 2008-2009 πρωταγωνίστησε μαζί με τους Γεράσιμο Σκιαδαρέση, Μαρία Καβογιάννη και Πατρίτσια Περιστέρη στην κοινωνική σειρά Χαρά Αγνοείται. Τη σεζόν 2010-2011 είχε έναν από τους πρωταγωνιστικούς ρόλους στον δεύτερο κύκλο της σειράς "Ονειροπαγίδα".
Έγινε ευρύτερα γνωστός μέσω της τηλεοπτικής σειράς του Αλέξανδρου Ρήγα, "Το αμάρτημα της μητρός μου". Εκεί τη σεζόν 2011-2012 έπαιξε μαζί με τους Αλέξανδρο Αντωνόπουλο, Ρένια Λουιζίδου, Βίκυ Κάβουρα και Νατάσα Καλογρίδη κερδίζοντας τις εντυπώσεις. Ακολούθησαν οι συμμετοχές στις σειρές Δια Ταύτα, Μοντέρνα Οικογένεια, Daddy Cool και Το σόι σου. Τη σεζόν 2017-2018 πρωταγωνίστησε στην κωμική σειρά του Δημήτρη Αρβανίτη "4xxx4" ενώ συμμετείχε και στις σειρές Κάτι χωρισμένα παλικάρια και Έλα στη θέση μου.
Ισημερία

Η ισημερία συμβαίνει δύο φορές τον χρόνο, όταν η γη διέρχεται από τα σημεία τομής της εκλειπτικής (ελλειπτική τροχιά της γης) και του ουράνιου ισημερινού. Στην αστρονομία τα σημεία αυτά συμβολίζονται διεθνώς με τα γράμματα γ και γ΄. Στη συγκεκριμένη στιγμή η γραμμή ηλίου - γης είναι κάθετος στον άξονα περιστροφής της γης, με αποτέλεσμα η ημέρα και η νύχτα να έχουν ίση διάρκεια σε οποιοδήποτε σημείο της γήινης επιφάνειας. Η ισημερία συμβαίνει γύρω στις 21 Μαρτίου και 23 Σεπτεμβρίου. Το όνομα ισημερία προέρχεται από τις ελληνικές λέξεις ίσος και ημέρα, ενώ το διεθνές αντίστοιχο όνομα, equinox, προέρχεται από το λατινικό aequus (ίσος) και nox (νύχτα).

Χρονική στιγμή

Η εαρινή ισημερία πραγματοποιείται περίπου στις 20 Μαρτίου. Η φθινοπωρινή ισημερία γίνεται περίπου στις 23 Σεπτεμβρίου.
Οι ονομασίες εαρινή και φθινοπωρινή ισημερία είναι σχετικές και αναφέρονται σε περιοχές του βόρειου ημισφαιρίου, καθώς στις αντίστοιχες ημερομηνίες στο νότιο ημισφαίριο οι εποχές είναι αντίθετες. Στα σημεία των δύο πόλων δεν έχει έννοια η ισημερία, όπως στα σημεία του ισημερινού είναι διαρκής.

Ερμηνεία

Στην αστρονομία ισημερία καλείται η αστρική ημέρα κατά την οποία το κέντρο του ηλιακού δίσκου βρίσκεται ίσο χρονικό διάστημα πάνω και κάτω από τον ορίζοντα κάθε τόπου, διαγράφει δηλαδή ίσα τόξα (ημερήσιο και νυκτερινό), και κατά τη διάρκεια της οποίας οι ακτίνες του ηλίου πέφτουν κατακόρυφα στον ισημερινό..
Το φαινόμενο οφείλεται στην περιφορά της γης γύρω από τον ήλιο και στην κλίση του άξονα περιστροφής της. Καθώς η γη περιφέρεται γύρω από τον ήλιο και επειδή ο άξονας περιστροφής της δεν είναι κάθετος στο επίπεδο περιφοράς η διάρκεια της ημέρας αλλάζει. Δύο φορές το χρόνο η γη βρίσκεται σε τέτοια θέση που οι ακτίνες του ήλιου πέφτουν εντελώς κατακόρυφα στον ισημερινό.
Σε πολλές γλώσσες ο αντίστοιχος όρος λεκτικά δεν αναφέρεται στην έννοια της ίσης ημέρας αλλά της ίσης νύχτας κυρίως λόγω της λατινικής προέλευσης του (λατινικά aequinoctium). Οι ισημερίες συμβαίνουν μεταξύ των ηλιοστασίων, του χειμερινού ηλιοστασίου και θερινού ηλιοστασίου. 
Το φαινόμενο της ισημερίας παρουσιάζεται σε όλους τους πλανήτες κάθε ηλιακού συστήματος οι οποίοι παρουσιάζουν κλίση του άξονα περιστροφής ως προς το επίπεδο περιφοράς.
Τα χρονικά της Αντάκρης

Τα χρονικά της Αντάκρης είναι ο γενικός τίτλος της σειράς εφηβικών βιβλίων φαντασίας του Μενεστρέλ του Μιραβάλ (φιλολογικό ψευδώνυμο του Έλληνα συγγραφέα Κώστα Ζαφειρίου). Το πρώτο βιβλίο της σειράς ονομάζεται Η Μάγισσα του Μπιλθόρ και κυκλοφόρησε για πρώτη φορά από τις εκδόσεις Μίνωας το Μάιο του 2009 με εικονογράφηση του κομίστα Μάνου Λαγουβάρδου.
Κεντρική ηρωίδα των Χρονικών της Αντάκρης είναι η 12χρονη Ευγενία Βασιλικού η οποία κατοικεί στην Αθήνα του 2001. Μια ξεχωριστή ικανότητα που κατέχει η Ευγενία, που λέγεται Ονειροβασία, της επιτρέπει, όταν κοιμάται, να μεταπηδά από και προς την Αντάκρη -μια ξεχωριστή πραγματικότητα όπου επικρατούν διαφορετικοί νόμοι, όπως μαγεία και παράξενα πλάσματα κάθε είδους. Ο αφηγητής (και χαρακτήρας) της ιστορίας, ονόματι Μενεστρέλ του Μιραβάλ, σε κάποια απροσδιόριστη μελλοντική εποχή, εμφανίζεται ως αναγνώστης ενός φανταστικού ημερολογίου της ίδιας της Ευγενίας Βασιλικού, που υποτίθεται πως γράφτηκε κατα τη διάρκεια των ταξιδιών της ανάμεσα στις δύο πραγματικότητες, τη Γη, που καλείται και Άκρη και την Αντάκρη. Ο Μενεστρέλ, ο οποίος κάποτε κατοικούσε επίσης στην Αθήνα, προσπαθεί να αναδημιουργήσει μέσα απ' το ημερολόγιο της Ευγενίας όλο το παρελθόν των περιπετειών της μέχρι και τη στιγμή που το γράφει. Τα θέματα που πραγματεύεται το βιβλίο εκτός των άλλων, είναι η περιπέτεια, η μαγεία, η φιλία, η εφηβική ζωή, η απώλεια των γονέων και οι αστικοί θρύλοι της Αθήνας.
Πεδίο Βολής Κρήτης

Ιστορία

Το Πεδίο Βολής Κρήτης ιδρύθηκε το 1967 ως κέντρο εκπαίδευσης του NATO για Συστήματα Αεράμυνας και εκμεταλλεύεται τις καλές ατμοσφαιρικές συνθήκες όλο το χρόνο. Επί του παρόντος, το πεδίο βολής χρησιμοποιείται τακτικά από τις ένοπλες δυνάμεις της Ελλάδας, της Γερμανίας, της Ολλανδίας, του Βελγίου και τις Ηνωμένων Πολιτειών. Στο παρελθόν χρησιμοποιήθηκε επίσης από τη Δανία και τη Νορβηγία.

Δραστηριότητες

Σήμερα το πεδίο βολής χρησιμοποιείται κυρίως για εκτοξεύσεις MIM-104 Patriot και MIM-23 Hawk, όπως και άλλων πυραύλων αέρος αέρος και εδάφους αέρος περιστασιακά. Δεδομένου ότι οι τροχιές των βλημάτων διασχίζουν πολυσύχναστες περιοχές, χρησιμοποιείται ένα σύστημα ραντάρ επιτήρησης αέρος και θαλάσσης για την επίλυση πιθανών συγκρούσεων.

Έμβλημα

Το έμβλημα του Πεδίου Βολής Κρήτης αποτελείται από έναν πύραυλο MIM-14 Nike Hercules, το ζώο κρι-κρι σε κυκλικό πλαίσιο και το σήμα του NATO, επίσης σε κυκλικό πλαίσιο. Στην κορυφή του θυρεού υπάρχει το ρητό ΑΚΡΙΒΕΙΑ ΤΑΧΥΤΗΣ.
Γινόμενο

Συμβολισμός

Το γινόμενο των 2, 3, και 4 είναι 2 × 3 × 4 = 24. Αφού για τον πολλαπλασιασμό ισχύει η προσεταιριστική ιδιότητα, έτσι δεν παίζει ρόλο να ερμηνεύουμε το "2 × 3 × 4" ως (2 × 3) × 4 ή ως 2 × (3 × 4). Το αποτέλεσμα είναι το ίδιο, οπότε οι παρενθέσεις συνήθως παραλείπονται σε ένα γινόμενο. Ο πολλαπλασιασμός είναι επίσης αντιμεταθετική πράξη, οπότε η σειρά με την οποία γράφονται οι αριθμοί δεν επηρεάζει το γινόμενο.
Λάσα ντε Σέλα

Βιογραφία

Γεννήθηκε στο Big Indian της Νέας Υόρκης από Μεξικάνο πατέρα και Αμερικανίδα μητέρα. Ξεκίνησε τραγουδώντας σε ελληνική καφετέρια στο Σαν Φρανσίσκο, όταν ήταν 13 ετών. Σε ηλικία 19 ετών εγκαταστάθηκε στο Μόντρεαλ του Κεμπέκ, ενώ το πρώτο της άλμπουμ, με τίτλο La Llorona, το 1997. Για την πρώτη της δισκογραφική δουλειά της κέρδισε Βραβείο Φελίξ για τον καλύτερο καλλιτέχνη από το Κεμπέκ, στο χώρο της παγκόσμιας μουσικής ("Artiste québécois — musique du monde") το 1997 και ένα καναδικό βραβείο Τζούνο για τον καλύτερο διεθνή καλλιτέχνη 1998.
Έπειτα από περιοδείες σε Ευρώπη και Αμερική εγκατέλειψε το τραγούδι και ασχολήθηκε με το τσίρκο Pocheros. Τελικά πήγε στη Μασσαλία και άρχισε να γράφει τραγούδια. Έπειτα ηχογράφησε το δεύτερό της άλμπουμ, με τίτλο The Living Road, το οποίο κυκλοφόρησε το 2003. Το τρίτο της άλμπουμ με τίτλο Lhasa κυκλοφόρησε τον Απρίλιο του 2009 στον Καναδά και στην Ευρώπη.
Σε ηλικία μόλις 37 ετών Απεβίωσε έπειτα από σχεδόν δύο χρόνια "μάχη" με τον καρκίνο του μαστού, την Πρωτοχρονιά του 2010, στην οικία της στο Μόντρεαλ.